AksaraLLM/aksara-bahasa-daerah-v1 huggingface dataset:
Emilia Contessa (). Emilia Contessa iku penyanyi Indonésia. Emilia Contessa tau diarani Singa Panggung Asia karo majalah Asia Week nalika taun (1975).
Emilia tau duwé gayutan karo penyanyi Broery Pesolima lan aktor Mark Sungkar.

Nalika taun 1976, Emil nikah karo Rio Tambunan, salah sijiné pejabat Pemda DKI. Saka pernikahan iki, Emil nduwé anak kang cacahé loro ya iku penyanyi Denada Tambunan dan Riko Tambunan.

Karir 
Emilia iku anak saka pasangan Hasan Ali lan Anna Susiani. Emmilia Contessa pancen seneng nyanyi wiwit cilik. Ibuné Emil duwé usaha supaya Emillia bisa nyanyo ing acara-acara. Nalik taun 1986, Emil bisa éntuk juwara umum penyanyi pop nalika Surabaya nganakake PON VII. Lomba iki kang ndadèkaké Emil dadi penyanyi profésional.
Nalika iku Emil isih duwé jeneng Emilia Hasan. Nalika taun 1970 Emilia Contessa diajak pencari bakat Lee Kuan Yew saka Philips Singapura kanggo rekaman ing Singapura.
Setaun ing Singapura, Emil banjur mbalik ing Indonésia. Kang ndadèkaké Emil bisa lumebu tivi kang sepisanan ya iku Chris Pattikawa, kang mimpin acara hiburan ing TVRI. Kanthi jeneng anyar ya iku Emilia Contessa, Emil sangsaya misuwur. Emil kalebu penyanyi Indonésia kang duwé swara sopran kang powerfull lan lantang. Masa emas Emil ya iku nalika pertengahan taun 1970-an. Lagu-lagu Emil kang misuwur ya iku "Angin November", "Flamboyan", "Biarlah Sendiri", "Bunga Mawar, "Melati", "Rindu", "Bunga Anggrek", "Penasaran", "Kehancuran", "Layu Sebelum Berkembang", "Angin Malam", "Mungkinkah", lan akèh lagu-lagu liyané kang dikarang karo A. Riyanto. Emilia uga ngasilaké album Islami kang judhulé Samudera Shalawat nalika taun 2000.

Cathetan suku 

Penyanyi Indonésia
Selebriti-Politisi Indonésia
Aktris Indonésia
Lair 1957
Enny Beatrice (lair ing Tegal, 1966). Enny Beatrice iku salah sijiné aktris kang asalé saka Indonesia. Enny Beatrice duwé jeneng asli Enny Beatrice Ferlat Kusumo Anggraini. Enny Beatrice tau akting ing filem kang judhulé "Perawan Rimba" lan "Nyi Blorong". Nalika tanggal 13 Juni 1989, Enny Beatrice nikah karo Mantri Pariwisata saka Malaysia kang jenengé Dato Seri Tengku Adnan Mansor.
Saiki, Enny Beatrice urip ing Malaysia. Enny Beatrice nduwé anak kang cacahé sepuluh. Anak kang cacahé papat iku anak saka asil pernikahané Tengku Adnan karo mantan bojoné kang sepisanan nalika durung nikah karo Enny Beatrice. Saka asil pernikahané karo Tengku Adnan, Enny nduwé anak kang cacahé enem. Anak-anaké Enny Beatrice ya iku Tengku Iqbal Munawir Bin Tengku Adnan, Tengku Natasja Putri Bte Tengku Adnan, Tengku Muhamed Hafiz Bin Tengku Adnan, Tengku Nadirah Munawarah Bte Tengku Adnan, Tengku Najwa Munawarah Bte Tengku Adnan, lan Tengku Nabila Putri Bte Tengku Adnan.
Saiki Enny luwih sibuk mèlu organisasi sosial kang anggotané bojoné mantri lan wakil mantri Malaysia. Sanajan wis ora main filem manèh. Enny isih aktif ing donyaning seni. Bojoné Enny uga bisa nampa Enny kang isih seneng nari. Nalika nikah karo Datuk, Enny dadi mualaf. Enny uga pindah dadi warga nagara ing Malaysia nalika taun 2003.

Cathetan suku 

Aktris Indonésia
Tokoh Tegal
Enny Haryono (). Enny Haryono nduwéni jeneng asli Ennie Hartati. Enny Haryono iku salah sijiné penyanyi lan juru main filem Indonésia nalika taun 1970 lan 1980-an. Enny dikenal dadi artis kang ramah karo kabèh wong.
Enny Haryono miwiti kariré nalika mèlu lomba Bintang Radio lan Televisi nalika taun 1974. Sawisé iku, Enny Haryono banjur main filem. Enny tau dadi pemeran utama ing filem kang judhulé Tiga Cewek Badung, Cintaku di Kampus Biru bareng karo aktor Roy Marten lan "Tiga Cewek Indian" bareng karo Rae Sita.
Enny Haryono nikah karo Agus Edward Rantung kang nduwéni profesi dadi pegawe negri. Saka pernikahané karo Agus Edward Rantung, Enny Haryono nduwéni anak kang cacahé loro, jenenge ya iku Renny Desita Rantung lan Ricky Indrawan Rantung. Enny Haryono saiki nduwéni usaha garmen bareng karo seduluré. Saliyané usaha garmen, Enny uga nduwé usaha home indhustri batu onik kang manggon ing Tulungagung, Jawa Timur.
Wiwit SMP, Enny Haryono dadi penyanyi. Enny Haryono uga tau akting ing filem "Ateng The Godfather" nalika taun 1976, "Gara Gara Janda Kaya" nalika taun 1977, "Menentang Maut" (1978), "Primitip" (1978). Enny uga tau akting karo komedian kang jenengé Dono.

Cathetan suku 

Penyanyi Indonésia
Aktris Indonésia
Tokoh saka Kediri
Faradilla Sandy () iku pemeran Indonésia sing misuwur nalika taun 1970-an. Faradilla wiwit ditepungi liwat filem Ratapan Anak Tiri nalika taun 1974 sing dijurung déning aktris misuwur ing jaman iku kaya ta Tanty Yosepha lan Sukarno M. Noor sing disutradarai déning bapakné dhéwé ya iku Sandy Suwardi Hassan. Sawisé diwasa, dhèwèké ngilang saka donya pafileman nasional.

Bebungah 
Faradila Sandy ngraih bebungah aktris bocah paling apik saka PWI nalika taun 1974-1975.

Filmografi 
 Dimana Kau Ibu (1973)
 Timang-Timang Anakku Sayang (1973)
 Ratapan Anak Tiri (filem 1973) (1973)
 Yatim (1973)
 Ratapan dan Rintihan (1974)
 Ratapan Si Miskin (1974)
 Apa Salahku (1976)
 Gara-Gara Gila Buntut (1977)
 Mana Yang Benar (1977)
 Ratapan Anak Tiri II (1980)
 Gondoruwo (1981)
 Ratapan Anak Tiri III (1990)

Cathetan sikil

Pranala njaba 
 Profil ing Jibis.PNRI.go.id 

Lair 1966
Wong urip
Aktris Indonésia
Wong Jakarta
Farida Pasha (lair di Tasikmalaya, 1952). Farida Pasha iku salah sijiné aktris Indonesia kang misuwur kanthi filem kang duwé genre ngèlmu sikir utawa mistik. Jeneng Farida Pasha misuwur nalika taun 1977 lumantar filem "Guna-Guna Istri Muda" kang laris ing biyoskup-biyoskup Indonesia. Film iki banjur digawé sambungan filem kanthi judhul "Pembalasan Guna-Guna Istri Muda" nalika taun 1978. Film iki uga dibintangi artis Roy Marten, Rina Hassim, lan Aedy Moward. Nalika kasil anggoné akting ing filem iki, Farida Pasha éntuk peran kang padha lan dadi juru main utama ing filem mistik kang judhulé "Misteri Gunung Merapi 2" lan "Dukun Ilmu Hitam".
Farida kerep akting dadi tokoh antagonis. Farida akting kanthi apik mulané kapilih dadi tokoh Mak Lampir ing sinétron Misteri Gunung Merapi. Sinetron iki ditayangaké karo salah sijiné stasiun tivi swasta. Aktingé dadi tokoh Mak Lampir iki kang ndadèkaké jenengé misuwur nganti tekan Malaysia.
Farida pasha duwé anak kang jenengé Gina Sonia. Gina Sonia iku dadi Penyiar TVRI Bandung. Gina Sonia tau dianggep dadi paranormal lan dikongkon nambani lelara. Kamangka Gina ora paranormal.

Cathetan suku 

Aktris Indonésia
Fifi Young (). Fifi Young iku pemeran Indonésia. Fifi dilairaké saka bapak kang duwé kebangsaan Perancis. Bapaké Fifi séda nalika Fifi isih bayi, dené ibuné Fifi Young iku Tionghoa. Nalika lair, Fifi diwenéhi jeneng Tan Kiem Nio.
Nalika umuré isih 14 taun, Fifi nikah karo Njoo Cheong Seng, salah sijiné sutradara lan pengarang Indonésia.
Tan Kiem Nio banjur njupuk jeneng panggung ya iku "Fifi Young". Jeneng kulawarga Nyoo ing dhialèk Hokkian munine Young ing basa Mandarin. Mulané iku Fifi nganggo jeneng mburi iku. Dené jeneng Fifi dijupuk saka jeneng bintang filem Perancis kang misuwur nalika iku. Bintang filem iki jenengé Fifi d'Orsay.

Dadi sutradara teater lan uga sutradara filem, Nyoo Cheong Seng akèh nganakaké pentas karo para rombongané "Miss Riboet's Orion" ing panggonan-panggonan ing Indonésia lan nganti tekan Malaya, kang saiki misuwur kanthi jeneng Malaysia, Singapura, lan uga ing India. Mulané iku nalika pungkasan taun 1920-an, Fifi uga mèlu pentas ing nagara-nagara mau.
Fifi duwé kabisan akting lan nari. Nalika Fifi sakanca main ing Kuala Lumpur, gubernur Malaya kerep teka kanggo nonton lan gubernur iki kang mimpin jargon '"One, two, three, we want Fifi!"''.

Nalika taun 1930-an Nyoo nggabung karon Dardanella, golongan sandiwara keliling kang misuwur ing Indonésia nalika iku. Fifi uga dadi anggotané kalompok iki.

Cathetan suku 

Aktris Indonésia
Lair 1915
Aida Saskia (lair: Bogor, 6 Juli 1985) iku artis Indonésia, uga kondhang dadi penyanyi dangdut saka Bogor, Indonésia. Aida Saskia kondhang amarga lagu dangdut kang irah-irahé Ayam Jago. Aida gedhé ing Cisarua, Bogor. Dhèwèké miwiti nyanyi wiwit SMA. Aida nalika iku isih sekolah ing SMA Yayasan Zaelani Al Mansyur, saka SMPN 1 Mega Mendung.

Cathetan sikil 

Aktris Indonésia
Penyanyi
Tanri Abeng () inggih punika salah satunggalipun pangusha saking Indonésia. Panjenenganipun naté dados Mantri Nagara Pandayagunaan BUMN saking 25 Mèi ngantos dumugi 13 Oktober 1999.

Panjenenganipun miyos saking kulawargi ingkang kekirangan. Nanging panjenenganipun gadhah tegad lan gegayuhan ingkang ageng. Panjenenganipun tansah sinau kanthi kentheng, lan nyambi pados arta kanggé mbiyantu pagesangan ing saben dintenipun. Panjenenganipun gadhah tekad boten pegat ing kaprayitnan (optimistis). Gegayuhanipun ingkang ageng punika ndadosaken panjenenganipun kapilih dados mahasiswa program tuker-tukeran pelajar American Field Service. Salajengipun Tanri nglajengaken kuliyah ing Universitas Hasanudin lan nyambi nyambut damel ing perusahaan eksportir lan mucal basa Inggris ing salah satunggalipun SMA. Nalika taksih mahasiswa panjenenganipun pikantuk beasiswa kanggé mendhet gelar Master of Business Administration (MBA) saking Universitas Negeri New York Amérikah Sarékat.

Kariéripun tansah minggah sasampunipun lulus MBA, nalika tumut kaliyan Union Carbide. Dipunwiwiti saking management trainee ing Amérikah Sarékat, Tanri kanthi wekdal ingkang langkung cekak (yuswanipun nembé 29 taun) sampun dados dhirektur urusan arta lan sekretaris ing perusahaan wau.

Cathetan suku

Pranala njawi 
About Tanri Abeng 

Artikel mawa basa krama
Tokoh Indonésia
Mantri Bebadan Usaha Mélik Nagara Indonésia
Diky Candra utawa Raden Diky Candranegara iku komedian, sutradara, panulis naskah lan bintang akting kang lair ing Tasikmalaya, 12 Mèi 1974.

Diky nikah karo Rani Permata, (mantan juru main sinétron lan randha anak siji). Saka iku sakloron duwé anak telu. Dhèwèké mesthi ndhisikaké babagan pendhidhikan agama marang anggota kulawargané. Carané ngajari agama ya iku dhèwèké migunakaké prinsip tanpa cara-cara kang meksa lan luwih ing babagan sadhar orané.

Diky miwiti karire ing donya hiburan kanthi cara dadi coverboy ing majalah Mode. Sawisé gagal sajeroning nyuba untung orane kangthi mbabarake album kang duwé irah-irahan "Boleh Nggak" Diky pungkasane bisa ing donya sinétron. Sajeroning perkembanganae dadi aktris, dhèwèké asring dadi bintang tamu ing acara Ketoprak Humor (RCTI), Ludruk Kirun (TPI), Gelatak-Gelitik Campur Sari (TVRI), lan Komedi TopLes (RCTI). Saliyané iku, sajeroning donya akting, Dicky tau main ing sinétron Srikhanti, Lorong Waktu, Titip Rindu Buat Ayah, Bidadari Yang Terluka, Arjuna Mencari Cinta, Jaka Sembung sarta Romi dan Yuli.

Ing pilkada kutha Garut, kang kaleksanan ing sasi Oktober 2008, Diky bisa dadi Wakil Bupati ing périodhe 2009-2014. Diky dilantik tanggal 23 Januari 2009 lan resmi mandhégani kutha Garut bebarengan karo Aceng H.M Fikri minangka Bupati kutha Garut.

Cathetan sikil 

Aktor Indonésia
Jenderal Pulisi Drs. Timur Pradopo (miyos ing Jombang, Jawa Wétan, 10 Januari 1956) inggih punika pangarsanipun Kapulisian Indonésia wiwit 22 Oktober 2010. Jenderal bintang sekawan punika alumnus Akadhemi Kapulisian Républik Indonésia (AKABRI) taun 1978 punika dados gantosipun Jenderal Bambang HEndarso Danuri. Panjenenganipun pikantuk bebingah Satya Lencana 16 taun. Komjen Pulisi Timur Pradopo inggih punika lulusan Akadhemi Kapulisian Républik Indonésia (AKABRI) ing taun 1978. Panjenenganipun miwiti kariéripun minangka Perwira Samapta Poltabes Semarang. Taun 1997-1999, Timur dados Kapolres Metro Jakarta Kilèn, Kapolres Metro Jakarta Pusat (2000), lan Kapolwiltabes Bandung (2001).

Kariér 
Urutan kariéripun Timur Pradopo inggih punika:
 Perwira Samapta Poltabes Semarang,
 Perwira Operasi Ékan Lalu Lintas Semarang,
 Kepala Seksi Ops Poltabes Semarang,
 Kapolsekta Semarang Wétan,
 Kabag Lantas Polwil Kedu,
 Kasubag Ops Dit Lantas Polda Metro Jaya,
 Kasat Lantas Restro Jakarta Pusat,
 Kapolsek Metro Sawah Besar,
 Waka Polres Tangerang,
 Kabag Jianma Dit Lantas Polda Metro Jaya,
 Kapolres Metro Jakarta Kilèn (1997-1999),
 Kapolres Metro Jakarta Pusat (1999-2000),
 Kapuskodal Ops Polda Jawa Kilèn (2000),
 Kepala Polwiltabes Bandung (2001),
 Kakortarsis Dediklat Akpol (2002),
 Irwasda Polda Bali (2004),
 Kapolda Banten (2005),
 Kaselapa Lemdiklat Polri (2008),
 Staf Ahli Babagan Sosial Pulitik Kapolri (2008),
 Kapolda Jawa Kilèn (2008-2010),
 Kapolda Metro Jaya (2010),
 Kepala Badan Pemeliharaan Keamanan (Kabaharkam) Polri (2010).

Cathetan suku

Pranala njawi 
http://hendralesmana.com/timur-pradopo-profil-dan-biodata.wp Timur Pradopo Profil dan Biodata Timur Pradopo]

Artikel mawa basa krama
Tokoh Indonésia
Tokoh saking Jombang
Lair 1956
Bambang Hendarso Danuri (), inggih punika pangarsanipun Kapulisian] Indonésia saking taun 2008 ngantos dumugi 2010. Panjenenganipun dados gantosipun Jenderal Sutanto ingkang sampun purna tugas. Panjenenganipun dipunlantik dados pangarsanipun Kapulisian Indonésia nalika tanggal 30 September 2008. Bambang Hendarso Danuri punika lulusan Akadhemi Kapulisian Républik Indonésia (AKABRI) ing warsa 1974. Panjenenganipun pikantuk gelar sarjana saking Pawiyatan Inggil Ilmu Kapulisian (Perguruan Tinggi Ilmu Kepulisian) lan Sekolah Inggil Ilmu Ékonomi Jakarta.

Bambang miwiti kariéripun ing kapulisian minangka dados Wakasat Sabhara Polresta Bogor Polda Jawa Kilèn ing warsa 1975. Sasampunipun punika kariéripun tansah minggah ngantos naté dados Kapolres Jayapura (1993), Wakapolwil Bogor Polda Jawa Kilèn (1994), Kadit Serse Polda Nusa Tenggara Kilèn (1997), Kadit Serse Polda Bali (1999), Kadit Serse Polda Jawa Wétan (2000), Kadit Serse Polda Metro Jaya, Kapolda Sumatra Lèr) (2005-2006), lan Pangarsanipun Badan Reserse Kriminal Mabes Polri (2006). Kanugrahan ingkang naté dipuntampi déning Bambang Hendarso Danuri inggih punika Satya Lencana Kesetiaan 8 taun, Satya Lencana Karya Bhakti, lan Satya Lencana Ksatria Tamtama.

Cathetan suku

Pranala njawi 
Profil Kapolri Jend.(pol) Bambang Hendarso Danuri (BHD)

Artikel mawa basa krama
Tokoh Indonésia
Lair 1952
Martti Oiva Kalevi Ahtisaari  (ungelipun ) () inggih punika Présidhèn Finlan kaping 10 (1 Maret 1994–1 Maret 2000) lan Pikantuk kanugrahan bebungah Nobel Perdaméan taun 2008.
Panjenenganipun misuwur minangka négosiator véteran ingkang gadhah panyurung tumrap perdaméan ing manéka warni dhaérang ing donya. Panjenenganipun gadhah panyurung ingkang ageng tumrap perdaméan antawisipun Indonésia lan pamberontak Acèh ing taun 2005. Perdaméan punika saged mungkasi konflik sadangunipun tigang dasawarsa ingkang sampun niwasaken 15.000 tiyang. Amargi panyurungipun punika, saged ndadosaken panjenenganipun pikantuk Nobel Perdaméan ing taun 2008. Sasanèsipun punika Ahtisaari ugi gadhah panyurung ingkang ageng tumrap kamardikanipun Namibia saking panguwaosipun Afrika Kidul.

Pendidikan 
Ahtisaari lulus saking Universitas Oulu Finlan ing taun 1959 lan pikantuk gelar Dhoktor Kaurmatan (honoris causa) babagan Pedagogi ing taun 1989. Panjenenganipun pikantuk 19 jinis dhoktor kaurmatan ing manéka warni babagan ing donya.

Kanugrahan 
Ahtisaari sampun kathah nampi kanugrahan, ing antawisipun inggih punika Franklin D. Roosevelt Freedom Award ing taun 2000, The Hessen Prize ing taun 2000, J. William Fulbright Award ing taun 2000.

Cathetan suku

Pranala njawi 

Artikel mawa basa krama
Pemenang Bebungah Bedhamèn Nobel
Présidhèn Finlan
Lair 1937
Mahmud Ahmadinejad utawi saged dipunwaos Ahmadinezhad (basa Pèrsi: محمود احمدی‌نژاد ;  ) inggih punika Présidhèn Iran kaping enem ingkang pikantuk 61.91% swanten pamilih nalika Pamilian Prèsidhén Iran tanggal 24 Juni 2005. Jabatan krèsidhénanipun dipunwiwiti tanggal 3 Agustus 2005. Panjenenganipun naté njabat dados walikota Teheran wiwit 3 Mèi 2003 ngantos dumugi 28 Juni 2005 nalika panjenenganipun kapilih dados Présidhèn Iran. Panjenenganipun misuwur minangka satunggalipun tokoh konservatif ingkang manut sanget kaliyan nilé-nilé Révolusi Islam Iran, 1979.

Biografi

Kulawargi 
Mahmud Ahmadinejad miyos ing désa Aradan, caket Garmsar, kinten-kinten tebihipun 120 kilométér saking Teheran. Panjenenganipun punika putra kaping sekawan saking sadhèrèk cacah pitu, lan saking kulawarga Islam Singah.
Tiyang sepuhipun punika tukang wesi, Ahmad Saborjihan, maringi nama Mahmud Saborjihan nalika nembé miyos. Panjenenganipun ngagem nama punika ngantos dumugi ing satunggalipun wekdal kulawarginipun pindhah dhateng Teheran nalika pratengahan taun 1950-an. Ing Teheran, ramanipun nggantos namanipun dados Mahmud Ahmadinejad minangka pratandha réligiusitas lan semangat pados pagesangan ingkang langkung saé malih, amargi nama Saborjihan ing basa Parsi gadhah teges tukang nglukis karpet, satunggalipun profési ingkang kathah wonten ing séntra karpét kados ing laladan Aradan, manawi nama Ahmadinejad punika gadhah teges ras ingkang pinunjul, wicaksana, lan sampurna.

 Pendidikan 
Mahmud Ahmadinejad lulus saking Universitas Sains lan Teknologi Iran (IUST) kanthi gelar dhoktor ing babagan téknik lan parencanaan lalu lintas lan transportasi. Nalika taun 1980, panjenenganipun dados pangarsanipun perwakilan IUST kanggé pakempalan mahasiswa, lan ndhèrèk terlibat ing madhegipun Kantor kanggé manunggalipun Iran (pratélan-e tahkim-e vahdat), organisasi mahasiswa ingkang dados dhalang pangrebutan Kedubes Amérikah Sarékat.

 Sekutonan kaliyan Imam Khomeini 
Nalika mangsa Perang Iran-Irak, Ahmedinejad ndhèrèk nggabung / sekutonan kaliyan Korps Pengawal Revolusi Islam ing taun 1986. Panjenenganipun ndhèrèk ing misi-misi ing Kirkuk, Irak. Panjenenganipun lajeng dados insinyur kepala wadyabala kaenem Korps lan kepala staf Korps sisih kilenipun Iran. Sasampunipun perang, panjenenganipun gadhah tugas minangka wakil gubernur lan gubernur Maku lan Khoy, Penaséhat Mantri Kebudayaan lan Ajaran Islam, lan gubernur provinsi Ardabil saking 1993 ngantos Oktober 1997.

 Pranala njawi 
 Situs resmi Presiden Iran
  Blog pribadi 
 Profil ing BBC
 Profil ing ANTARA
 Kandidat pemilu Iran: Mahmoud Ahmadinejad 
 "Tokoh Konservatif Menang di Iran" , KOMPAS''
 Presiden Iran Ngeblog Juga

Cathetan suku 

Artikel mawa basa krama
Prèsidhén Iran
Lair 1956
Èlpiji, ing pocapan basa Indonésia akronim saka basa Inggris; LPG (liquified petroleum gas, barès: "gas lenga patra kang dicuwèraké"), ya iku campuran saka unsur hidrokarbon kang saka gas alam. Kang ditambahi tekanan lan dimudhunké suhuné, gas malih dadi cuwèr. Komponèn gas didominasi propana (C3H8) lan butana (C4H10). Èlpiji uga ngadhut hidrokarbon ènthèng liyané kaya ta etana (C2H6) lan pentana (C5H12).

Ing sajeroning kondisi atmosfer, èlpiji dadi gas. Isi èlpiji ing wujud cuwè luwih sithik dibanhingké ing wujud gas kang aboté padha. Amarga iku èlpiji dipasarké ing wujud cuwè ing tabung-tabung logam bertekanan. kanggo nyegah ekspansi panas (thermal expansion) saka cuwèran kang dikadhung, tabung èlpiji ora diisi kebak, mung sakiwa-tengené 80-85% saka kapasitas normal. Rasio antara volume gas nalika nguap iku néka-néka manut isiné, tekanan lan temperatur, nanging racaké sakiwa-tengené 250:1.

Miturut spesifikasi, èlpiji dibagi dadi telung pérangan, ya iku èlpiji campuran, èlpiji propana lan èlpiji butana. Spesifikasi saben-saben èlpiji wis didaftaraké ning kaputusan Direktur Jendral Minyak lan Gas Bumi Nomor: 25K/36/DDJM/1990. Èlpiji kang dipasarké Pertamina iku elpiji campuran.

Cathetan suku 

Gas alam
Aurellie Alida Marie Moeremans () ya iku aktris kang kondhang ing Indonésia.
Dhèwèké iku artis anyaran ning Indonésia, wong tuwané saka budaya kang ora padha, saka Bèlgi lan Indonésia.
Nembe-nembé iki, ana berita kang wis nyebar ning masarakat manawa dhèwèké wis dikumbah uteké déning pepujaning atiné dhéwé kang jenengé Roby Tremonti.
Bapaké ngelaporaké Roby marang komisi anak lan maring Seto Mulyadi, nong masarakat kondhang karo jeneng Kak Seto.
Priya kang umuré kacek 11 taun karo Aurel, wong lanang kang dadi pacaré Aurel dituding déning wong tuwané Aurel wis ngelakokaké pencucian polo
mula anaké nganti balik musuhi waong tuwané loro.

Aurel dhéwé durung suwé manggon ning Indonésia, sawisédheweké manggon ning Bèlgi.
Sadurungé manggon ning Indonésia, Aurel namung rong taun sapisan nekani Indonésia, ya iku nekani kutha Bandung,
kanggo dolan marang sadulur-saduluré.
Aurel nglakoni pendidikan ning sekolah kang dohé adoh saka wong tuwané loro ning Bèlgi namung kanggo kariré ning donya hiburan televisi.
Dhèwèké namung bali manèh maring Bèlgi nalika ujiyan diwiwiti.

Aurel uga tau dadi para ning filem kang judhulé D'LOVE bebarengan karo Ahmad Albar.
Ning filem mau dhèwèké dadi Aprilia, anak karam saka gayutan pembantu karo majikané kang akiré diangkat anak déning priya gay kang jenengé Bhaskara,
kang diperanaké déning Ahmad Albar.
Aurel uga bakal nyoba njegur ning donya tarik suara karo prodhuser kondhang ning Indonésia ya iku Anang Hermansyah.

Karir 
Aurel dadi kondhang sawisé mbintangi iklan Simpati, salah sawijining provider telepon selular ing Indonésia.
Uga ana akèh manèh iklan-iklan kang tau dibintangi dhèwèké kaya ta iklan Gulaku, Natasha Skincare, McDonalds, Supermie, Roma Malkist, Susu Bendera, Mizone, Permen Say, Vitalis, Ponds, lan iklan-iklan liyané ning televisi.

Filmografi 
Sinetron-sinétron kang tau dibintangi Aurelie Moeremans:
 Putri Cantik (2008)
 Hitam Putih (2008-2009)
 Cinta Setengah Tiang (FTV) (2008)
 Cintaku di Pos Satpam (FTV) (2009)
 Cinta Puteri (2009)
 Rama dan Ramona (2010)
 Nada Cinta (2011)
 Api Cinta (FTV) (2011)
 Putri Yang Ditukar (2011)

Film 
Film-filem kang tau dibintangi Aurelie Moeremans:
 Jinx (2010)
 D'Love (2010)
 Sweetheart (2010)

Iklan 
Iklan-iklan kang tau dibintangi Aurelie Moeremans:
 Gulaku
 Natasha Skin Care
 McDonalds
 Supermi
 Roma Malkist
 Susu Bendera
 Mizone
 Simpati
 Vitalis Body Spray
 Permen Say

Cathetan suku 

Aktris Indonésia
Asri Pramawati () ya iku aktris saka Indonésia. Jenengé kondhang wiwit dadi paraga "Welas" ing sitkom Suami-suami Takut Istri.
Dhèwèké iku artis provesional kang isih syuting kanggo filem Suami-suami akut Istri The Movie sanajan dhèwèké lagi mbobot 8 sasi punjul rong minggu.
Sejatiné dhèwèké ketar-ketir manawa dhèwèké kontraksi nalika lagi syuting.
Dhèwèké kang wis ngira-ngira manawa bakal patang sasi nganti limang sasi dhèwèké syuting, nanging persiapan syuting molor nganti pirang-pirang wulan. Pungkasané dhèwèké syuting karo weteng kang gedhé.
Syuting iku ana ing Bali lan dadi filem layar lebare kang kaping pisanan.

Dhèwèké kondhang ing masarakat, repot ing donya filem, lan ing donya hiburan kaya ta televisi Indonésia.
Awit cilik, dhèwèké remen banget ngrungokaké bapaké carita babagan carita wayang.
Bapaké nyaritakaké paraga-paraga wayang kaya ta Gatot Kaca. Kakangé lanang kang jenengé Indrawan nganti apal isi carita kang dicaritakaké déning bapaké mbiyen. nanging dhèwèké biyasa-biyasa waé. Saka apa kang dicaritakaké déning bapaké iku, dhèwèké ngerti paraga wayang kang jenengé Batara Kala.
Salah sawijining karemenan saka Batara Kala ya iku mangan para bocah anaké sukerta kaya ta sendhang kapit pancuran, salah sawijining anak saka sukerta.
Kulawargané kang dadi masarakat Jawa iku percaya ngenani tolak bala ya iku bocah-bocah sukerta kudu diruwat.

Dhèwèké iku anak pasangan Nurhayati kang asalé pancen saka Yogyakarta lan almarhum bapaké Drs. R. Djauhari Effendi kang asalé saka Palembang, uga isih duwé getih katurunan wong Jawa.
Saka kasil ngobrol karo para saduluré, pungkasané wong tuwané loro mutusaké kanggo nindakaké ruwatan.
Tujuané ya iku kanggo nolak bala uga supaya dalan urip kang dilakoni déning kulawargané lancar lan ora kesandhung-sandhung mengkoné.

Nalika ana ing kelas 1 SMA Perguruan Cikini, dhèwèké nindakaké acara ruwatan.
Wong tuwané nanggap wayang kulit. Nalika upacara, dhèwèké lan saduluré loro nganggo klambi putih-putih  banjur kateluné diadusi. Sawisé iku ana acara mecah endhog. Klambi kang dienggo lan rambuté uga dikelikaké.

Filmografi

Komedia situasi 
 Suami-suami Takut Istri

Film 
 "Suami-suami Takut Istri The Movie" (2008)

Acara realitas 
 Ngulik

Cathetan suku 

Aktris Indonésia
Ayu Oktasari ya iku wanita kang kondhang amarga dadi jawara ing ajang Take me Out Indonesia. Bebarengan karo Yunus alias Egy, pasangané kang tinemu ing ajang iku nalika episode kaping loroné ing pungkasaning Juni 2009
Pasangan iki dinobataké dadi jawara.

Nalika mèlu ing ajang kanggo nggolèk pacangan iku, statusé Ayu sejatine wis ora dhéwékan manèh, nanging dhèwèké wis duwé pepujaning ati.
Dhèwèké meluni ajang mau namung didhasari kanggo seneng-seneng lan nyoba-nyoba bae.
Calon maratuwané ora ngerti manawa dhèwèké mèlu. Lan nalika dhèwèké konangan wis meluni ajang mau, wong tuwa saka pepujaning atiné Ayu nalika iku meksa kanggo mutusaké sesambungané karo Ayu.

Sawisé metu dadi jawara ing ajang Take Me Out Indonesia, dhèwèké éntuk akèh prakara.
Salah sijiné ya iku foto-fotone kang saru sumebar ing masYarakat. Sumebaré foto-foto saruné Ayu anggawe lamarané karo Egy dikabaraké bakal diundur. Nanging kabar mau dibantah déning Ayu lan Egy. Dudu amarga anané foto-foto mau, nanging amarga ibuné Egy kang lagi gerah ing rumah sakit.

Cathetan suku 

Aktris Indonésia
Andre Hehanussa () iku sawijining penyanyi Indonésia. Dhèwèké palakrama karo sawijining wanita saka Acèh kang jenengé Cut Rizky Teo nalika tanggal 8 Agustus taun 1995. Kekaroné dikaruniai anak lanang.

Karir 
Andre miwiti kariré ing donya musik dadi penyanyi nalika taun 1987 lan nggabung
ing grup musik Katara Singers kawit taun 1991.
Tembangan légendaris Andre kaya ta tembangan kang judhulé Kuta Bali lan Bidadari.
Ora namung iku, dhèwèké uga dadi pangripta tembangan kanggo para penyanyi liyané ing tanah air. Andre uga tau nglakoni duet karo penyanyi donya ya iku Julio Igelias, malah bisa ngerilis tembangan.

Nalika nglakoni kariré, priya kang uga ngluncuraké album kang dijudhuli LIVING IN HARMONY iki uga tau mainaké paraga ing sinétron kang judhulé PERKAWINAN, bebarengan karo aktor kondhang Primus Yustisio lan Jeremy Thomas. Casting sinétron mau diwènèhaké marang dhèwèké saka Harry Capri prodhuser Persari Film.

Kapedhulian Andre kang uga dadi Duta Kelautan ing lingkungan dibuktèkaké karo ngerilis album kang mbahas babagan lingkungan. Album kang jeneng titelé TERUMBU KARANG diluncuraké nalika taun 2009 iki isiné 10 single.

Juli 2011, para pangripta Legend Song gawé proyèk anyar. Saliyané dhèwèké antarané Adjie Soetama, KLA Project, Memes, Ikang Fawzi, lan pangripta liyané.
Nanging tetembangan mau dilakoni kanggo ngurusi Ring Back Tone (RBT), amarga cah énoman saiki luwih seneng karo RBT. Proyèk mau lagi dilakoni karo sakaliyan nindakaké audhisi kanggo nggolèki para penyanyi anyar kanggo nembangaké tetembangan kang wis diripta.

Cathetan sikil 

Tokoh Indonésia
Anjana Demira () ya iku aktris saka Indonésia.
Dhèwèké dadi kondhang ing masarakat amarga dadi pendukung ing komedi
situasi KEJAR KUSNADI, kang uga dibintangi pelawak kondhang Indonésia ya iku Epy Kuesnandar lan aktris kondhang Indonésia Alya Rohali.

Wanita kang duwé dhuwur 160 cm lan boboté mung 45 kg iki
uga tau dadi paraga ing filem layar lebar ANGEL'S CRY, filem kang dirilis nalika taun 2004.
Ing filem kang diprodhuksi déning PT. Sarinande Films mau, Anjana Demira
dadi paraga kang mainaké peran wanita saka Bali kanthi jeneng Niluh.

Dhèwèké dadi paraga ing filem Angel's Cry bebarengan karo aktris
Gisela Cindy, meranaké Bulan kang dadi paraga utamaning filem mau,
Parveen M Putra meragakaké Kevin, Gerry Fahlevi meragakaké Gede, lan aktris
Febriani Rastanty kang meragakaké Arie.

Dhèwèké iku bocah wadon kang seneng guyonan bebarengan karo kanca-kancané.
Dhèwèké ora tahan manawa ngerti ana kancané kang lagi meneng.
Amarga dhèwèké remen guyonan karo kanca-kancané, mula dhèwèké dadi kurban
utama kanggo bahan guyonan para kancané nalika April Mop taun 2005.

Sawijining waktu lodhangé, Anjana Demira ngrungokaké carita kancané babagan embahé
kang tinggal donya lan anggawe kancané mau nangis.
Kancané nyoba ngenengaké dhèwèké nganti satengah jam luwih suwené. Sawisé dingerteni, jebul dhèwèké lagi dikerjani déning para kanca-kancané. Embah saka kancané mau wis tinggal donya suwé.
Dhèwèké duwé kepenginan dadi dhokter kandhutan.

Sinetron 
 Mama
 Kejar Kusnadi
 Salma dan Salwa
 Jangan Cium Gue
 Café Shaleh
 Cewek Buaya Darat

Filmografi 
 Angel's Cry (2004)

Cathetan suku 

Aktris Indonésia
Anneke Jodi kang duwé jeneng asli Anneke Titi Hapsari Jodi () ya iku pemeran wanita Indonésia.
Dhèwèké iku bintang akting utawa aktris, saka Indonésia.
Anneke Jodi iku anak kaping loro saka telu sadulur saka pasangan Jodi Sulistyoadi Soesilo lan Dyah Sukaning Tyas.
Dhèwèké isih katurunan Jawa saka wong tuwané loro.
Wanita kang duwé dhuwur awak nganti 168 cm iki tau kuliah ning London School fakultas Public Relations ing jurusan advertising sarta isih duwé getih wong Jawa ing awaké.

KARIR 

Anne ing karir donya hiburané diwiwiti kanthi karemenané kang anggawe dhèwèké kulina karo donya mau.
Dhèwèké kawanuhaké déning ibuné kang nyambut gawené dadi model mbiyené.
Dhèwèké disekolahaké ing sekolah John Casablanca Modelling (JCM).
Awit saka kana, Anne olih tawanan saka agensi model kang ana ing Jakarta. Karieré uga tambah maju lan jenengé dadi tambah kondhang ing donya model Indonésia.

Sukses dadi model fashion ing majalah remaja, Anne nyoba ing donya seni peran.
Sinetron kaping pisan kang tau dibintangi dhèwèké ya iku sinétron kang judhulé
KISAH ADINDA. Ing sinétron iku, Anne dadi paraga Adinda.
Sinetron kondhang liyané kang tau diperagakaké ya iku sinétron kang judhulé PRIMADONA, GATOT KACA, GOL, KISAH ADINDA, INTAN, lan sinétron-sinétron liyané.
Dhèwèké uga tau dadi model iklan Waisan, Pond’s, Fresh & Natural, lan iklan BNI.

April 2011, dhèwèké ngerilis filem anyar kang judhulé TEBUS.
Kanggo nyambut apik filem mau, ana sayembara kanggo sapa kang mènèhi kritik paling apik.
Film kang digarap déning Muhammad Yusuf iku bakal mènèhi jawarané bebungah dhuwit Rp100 yuta kanggo pengkritik paling apik.
Tujuan saka sayembara iku ya iku kanggo kanggo ngoptimalaké donya filem ning Indonésia.

FILMOGRAFI 
Film kang tau dibintangi Anneke Jodi:
 Kisah Adinda
 Primadona
 Ande Ande Lumut
 Gol
 Gatot Kaca
 Bunga Malam
 Hikmah 3
 Intan
 Hidayah
 Maha Cinta
 Maha Kasih
 Legenda
 Ghost
 SurgaMU
 Mawar
 Laila
 Anak Si Pitung
 Soleha
 Roman Picisan
 Rubiah
 Cinta Indah
 1000 Jodoh
 Tangisan Issabela
 Arini
 Arini 2

Cathetan suku 

Aktris Indonésia
Anto Hoed (lair 19 Mèi 1964) ya iku panulis tetembangan lan panata musik saka Indonésia. Dhèwèké iku garwa saka penyanyi lan pangripta tetembangan kang kondhang ning Indonésia ya iku Meliana Goeslaw, kondhang ing masarakat nganggo jeneng Melly Goeslaw. Saka palakramané karo Melli Goeslaow, dhèwèké duwé anak loro kang dijenengi, Anakku Lelaki Hoed kanggo anak mbarepé kang lair tanggal 22 Agustus taun 2000 lan Pria Bernama Hoed kanggo anak nomer loroné kang lair tanggal 9 Mèi taun 2003.

Sasuwéné dhèwèké nglakoni énak lan repoté apa kang ana donya musik, Anto Hoed uga dadi pangadeg lan personèl grup musik kang jenengé Potret. Dhèwèké ngurusi grup musik mau bebarengan karo Arie Ayunir kang pérangané nyekel drum lan garwané, Melly Goeslaw ing pérangan vokal, lan dhèwèké kang nyekel pérangan bass. Dhèwèké madegaké grup musik Potret kawit taun 1995 lan wis suksès ngrilis album-albumé. Saiki Anto lagi repot ngripta tetembangan lan asring uga katon dadi pangiring nalika garwané tampil.

Ing taun 2011, pasangan musisi iki nindakaké ngibadah umrah ing Baitullah. Amarga nindakaké ngibadah umrah mau, dhèwèké karo garwané tambah béda lan katon luwih meneng. Dhèweké dibothaki lan nganggo peci. Melly Goeslow kang mbiyèné émosian, saiki tambah sabar ngeladèni sapa baé.

Anto Hoed lan Melly Goeslow ora tau bali kampung amarga wong tuwané loro lan mertuwané manggon saomah.

Cathetan sikil 

Lair 1964
Isih urip
Musisi Indonésia
Ari Sigit utawa kang duwé jeneng asli Ari Haryo Wibowo Hardjojudanto ()
iku putune mantan Présidhèn Indonésia Soeharto. Dhèwèké anak tuwa dhéwé saka telung sadulur pasangan Sigit Hardjojudanto lan Ilsye Aneke Ratnawati. Putune Soeharto iki lulusan sekolah bisnis lan manajemen American University of London.

Dhèwèké sekolah nganti wolung taun suwené ing manca nagari, London awit ning tengahan kelas 3 SMP.
Ora namung kondhang dadi pangusaha, Ari uga kondhang amarga gayutané karo para artis kondhang ing Indonésia. Ari urip bareng karo artis Frederica Francisca Callebaut utawa kang luwih misuwur kanthi jeneng Rika Callebaut. Wong loro iku nikah tanggal 13 September 2003, sawisé pacaran nganti patang taun suwené.
Sadurungé nikah karo Rika, kakangé Eno Sigit iki nikah karo Raden Roro Gusti Maya Firanti Noer kang wis mènèhi dhèwèké anak telu. Nanging sakloron pisah ning taun 2001.

Ari uga tau duwé gayutan karo Annisa Tribanowati, utawa Annisa Trihapsari. Hubungan iki ngasilaké anak wadon kang dijenengi Danya Sekar Taji kang lair ning RS Mount Elizabeth Singapura nalika tanggal 31 Mèi 1993. Sekar saiki diasuh déning Mbak Tutut.
Ari uga tau dikabaraké dadi bapak biologis anak Krisdayanti, Titania Aurelia Nurhermansyah.
Berita mau digegeraké déning mantan garwa Ari Sigit, Maya, ing pawarta.

Taun 2011, Putri Aryanti Haryowibowo, kena kasus narkoba. Pecandu, miturut dhèwèké, memang kuduné direhabilitasi.

Cathetan suku 

Penyanyi Indonésia
Soeharto
Arifin Putra ()  ya iku artis enom kang miwiti karire bebarengan karo Oxygen Entertainment ning sinétron, lan lewat perane ning sinétron Senandung masa Puber. Dhèwèké seneng dolanan gokart lan jet ski. saliyané iku dhèwèké seneng maca buku. Buku kang disenengi ya iku Da Vinci Code. Minangka profesiné dadi aktor, dhèwèké uga golèk referensi akèh-akèh liwat nonton filem. Film-filem kang dadi kelangenane ya iku Blow, Forest Gump, A Beautiful Mind, Gladiator, lan Truman Show. Arifin Putra dikabaraké duwé gayutan spesial karo para wanita ayu, kaya ta Ingka Noverita lan Tyara Renata. Nanging, kabèh gosip saka dhèwèké iku dibantah amarga wis ana pepujaning atiné ya iku Clarissa.

Dhèwèké kondhang amarga dadi paraga ning sinétron kang judhulé Kisah Kasih di Sekolah kang dibabarake ing taun 2004. Ing sinétron IKU dhèwèké meranaké tokoh Daniel. Dhèwèké uga tau meranaké Doni ning sinétron kang judhulé Mawar.

Karir 
Ning taun 2000, Arifin Putra kapilih dadi finalis Cover Boy Aneka. Nuli, nalika ning umur 16 taun, dhèwèké dadi finalis MTV VJ Hunt ning taun 2003 kang ing pungkasané ora éntuk jawara MTV amarga kalah saing karo Daniel Mananta. Dhèwèké asring metu ning televisi Indonésia kaya ta ning sinétron-sinétron. Arifin miwiti karir aktingé dinaungi déning Oxygen Entertainment. Ora namung sinétron, Arifin uga asring dijaluk dadi bintang video klip,
kaya ta ning klip lagu Kisah Kasih di Sekolah kang dinyanyikaké déning Chrisye kang pungkasané ndadèkaké dhèwèké éntuk peran ning sinétron kang irah-irahane kang padha karo tembang iku. Sawisé njegur ning donya sinétron, Arifin wiwit nyoba kanggo njegur ning donya perfileman. Awit taun 2008, dhèwèké mainaké peran ning filem kang judhulé Lost In Love kang dadi sekuel saka filem Eiffel I'm In Love. Ning filem iki, dhèwèké beradu acting karo Richard Kevin lan Pevita Eileen Pearce. Ning taun 2010, Arifin dipercaya main akting ning filem Rumah Dara. Ning taun 2011, Arifin mbintangi filem kang irah-irahané Batas, Merag Putih 3, lan Badai Di Ujung Negri kang bakal diputer ning sasi September.

Filmografi 
 Lost in Love (2008)
 Rumah Dara (2010)
 Batas (2011)
 Merah Putih 3 (2011)
 Badai Diujung Negri (2011)

Sinetron 
 Srikandi
 Senandung Masa Puber
 Kisah Kasih di Sekolah 1 & 2
 Manusia Bodoh
 Khayalan Tingkat Tinggi
 Kau Masih Kekasihku
 Mawar
 Setinggi Bintang
 Cinta dan Kesetiaan

Film Cekak 

 Aku Perempuan (2009)
 Foxtrot 6 (2011)

Bebungah 
 Finalis MTV VJ Hunt 2003
 Finalis Cover Boy Aneka 2000

Cathetan suku 

Aktor Indonésia
Jerman-Indonesia
Éropah-Indonesia
Januarisman kondhang ning masarakat kanthi jeneng Aris Idol' ( iku juwara Indonesian Idol taun 2008. Jenenge misuwur wiwit dadi juwara ing Indonesian Idol 2008.
Aris bisa dadi juwara sawisé olih polling SMS kang ngluwihi Gisel. Sadurungé dhèwèké meluni ajang Indonesian Idol, dhèwèké nyambut gawé dadi pengamen ning kereta listrik Jabotabek lan Terminal Kampung Melayu.

Dhèwèké iku anak saka pasangan Silop Runtuwene lan Siti Rohaya, Januarisman Runtuwene urip bebrayanan karo Rosillia Octo Fany. Nikah ning tanggal 22 September taun 2007 lan wis dikaruniai putri siji, kang dijenengi Mocalist Rasya Fatiruwllah.

Nanging, amarga rumah tangga Aris lan Fany ana prakawis.
Mula ning tanggal 26 November taun 2008, Fany ngajukaké surat gugatan cerai maring Dhèwèké.
Durung bubar masalahé karo garwané ning sidang cerai, ana kasus anyar kang kudu diadepi déning Aris,
ya iku ana kabar manawa Aris wis nyiksa garwané, dhèwèké olih tuduhan KDRT (Kekerasan Dalam Rumah Tangga).
Kasus iki lagi digarap déning para pihak kang berwajib.

Ora namung iku, amarga kadadian cerainé, Aris bakal dipecat saka ajang Indonésian Idol.
Babagan apa kang dadi rencana ceraianné, Aris milih kanggo rujuk karo garwané, Fanny ning akiré.
Dhèwèké tambah cedhak karo garwané wiwit akur awit dhèwèké lara.

Taun 2011, dhèwèké sarujuk manawa satpol PP kang ngurusi kateriban kutha Jakarta meh mbongkar kuburané Mbah Priok.
Miturut dhèwèké, sikap para satpol PP mau kebangetan lan brutal.
Kuduné, sadurungé anak sikap kaya iku kudu ana negosiasi pihak Walikotané, apa manèh nganti ana kurban kang tiwas.

Album 
 Ajari Aku (2010)

Cathetan suku 

Peserta Indonesian Idol
Wong Jakarta
Tokoh Minahasa
Kaum Anshar (Arab:لأنصار ) iku jeneng kanggo kaum kang mèlu ijrah Muhammad saka Mekah menyang Madinah. Tekan ing Madinah dhèwèké ditampa kanthi seneng, béda karo warga Mekah kang ora seneng karo wong Islam.

Miturut basane, Anshar duwé teges Kang nulung Kaum Anshar iku ana saka Bani Khazraj lan Bani Aus.

Cathetan sikil 

Sajarah Islam
Arab Saudi
Perang Karbala iku perang kang kadadéan ing tanggal 10 Muharram, taun angka 61 saka pananggalan Islam (9 utawa 10 Oktober 680) ing Karbala, kang saiki dumunung ana ing tlatah Irak. Perang iki kadadéan antarané kulawarga putuné Muhammad, Husain bin Ali mungsuh wadya kang dikirim déning Yazid bin Muawiyah, Khalifah Bani Umayyah wektu iku.

Saka klompoké Husain iku saka kulawarga cedhaké Muhammad, kurang luwih ana 128 cacahé. Ing kono ana wong wadon lan ana uga bocah cilik. Lan mungsuhé Husain iku cacahé kurang luwih ana 4.000 nganti 30.000 prajurit kang dipanggedhèni déning Umar bin Sa'ad.

Perang iki banjur dipèngeti suwéné 10 dina ing sasi Muharram déning Muslim Singah. Acara iki uga dilakoni déning kaum Sunni, ing kono pèngetan kang paling ramé ing tanggal 10 dina Asyura.

Saben taun tanggal 20 November, Arbaeen Walk dieling-eling. Ing Irak, udakara 14 nganti 40 yuta wong saka negara liya sing lumaku-lumaku.

Pratélan kang syahid saka Kulawarga Husain

Kulawarga

Sedulur 
 Abbas bin Ali
 Abdullah bin Ali
 Jafar bin Ali
 Utsman bin Ali
 Ibrahim bin Ali
 Abu Bakar bin Ali
 Amru bin Ali
 Muhammad bin Ali

Anak 
 Ali Akbar bin Husain
 Ali Asghar bin Husain
 Abdullah bin Hussain bin Ali

Anak Hasan bin Ali 
 Abdullah bin Hasan-putera tertua 
 Qasim bin Hasan-putera bungsu
 Zaid bin Hasan
 Hasan bin Hasan bin Ali
 Abu Bakar bin Hasan bin Ali

Liyane 
 Muhammad bin Abdullah bin Ja'far
 Aun bin Abdullah
 Ubaidah bin al-Harith
 Ubayd-Allah bin Abdullah bin Ja'far

Keturunan Aqil bin Abu Thalib 
 Ja’far bin Aqil
 Abdul Rahman bin Aqil
 Abdullah bin Aqil
 Muhammad bin Aqil
 Muhammad bin Abu Said bin Aqil
 Ibrahim bin Muslim bin Aqil
 Abdul Rahman bin Muslim bin Aqil
 Abdullah bin Muslim bin Aqil
 Muhammad bin Muslim bin Aqil

Cathetan sikil

Pranala njaba 
 e-book Peristiwa Asyura di swaramuslim.com

 Daftar para syahid di Karbala

Perang
Sajarah Islam
Islam
Perang Candhu, Perang Opium (), uga diarani Perang Anglo-Cina, kang kadadéan ing taun 1839 - 1842 lan 1856 - 1860 minangka kadadéan ribut prakara dhagang antarané Cina nalika Dinasti Qing musuh Karajan Manunggal. Wiwitané opium kang dikirim saka India menyang Cina déning Karajan Manunggal gawé prakara déning pamaréntah Cina kang ngedegaké ukum prakara usada.

Cina kalah ing perang iki, kadadéan iki kang ndadèkaké anané Perjanjèn Nanjing lan Perjanjèn Tianjin. Saka perang iki ndadèkaké Hong Kong dikuwasani déning Karajan Manunggal.

Wiwit Macartney teka, dol tinuku kain sutra lan tèh déning Inggris saka Tingkok dibayar nganggo opium saka India. Amarga saka iku ing Tiongkok akèh wong kang seneng candhu, ing Tiongkok wong kang wis seneng candhu mundhak akèh. Banujur Tiongkok nekake candu saka Inggris. Ing wektu iku suwéné 40 taun nekake candhu wiwité 1000 kothak dadi 40.000 kothak. Amarga opium iki, nagara dirugèkaké kanthi rong cara, sing pisanan kanthi cara mudhunaké SDM lan gawé sugihé bangsa kulon. Nalika wong sing wis seneng candhu nganti taun 1830-an nganti 10 yuta wong, mangka Kaisar Daoguang ngutus Lin Zexu (1785 ¡V 1850) supaya bisa ngurangi babagan candhu iku. Banjur Lin ngobong candhu saka Inggris. Ing kana candhu uga diijoli nganggo dhuwek pérak 10 tael lan teh 1 bal kango sa pethi candu. Lin uga wis tau gawé surat menyang Ratu Inggris supaya ngendhekake anggoné ngirim candhu ing Tiongkok saka EIC (East India Company). Banjur Inggris ora sarujuk banjur perang karo Tiongkok. Banjur ana perang iku diarani perang Candhu. Sebab musababe Perang Candhu 
Sasuwene pirang-pirang abad, wong Cina ora duwé gegayutan karo nagara utawa dunia manca. Akèh pedhagang manca Éropah kang kepéngin dhagang karo Cina utamanae amarga sutera lan porselen misuwur banget ing Éropah. Nanging, pamarentah Cina mung ngijinake dhagang ing siji pelabuhan, ya iku ing Goungzhou (Kanton). Kanggo ngakali masalah iki, wong kang dodol candhu saka manca wiwit nyelundhupake candhu marang nagara Cina, saéngga padunung Cina kepeksa ngadol piranti-piranti larang ("berharga"'') kanggo dilintu karo candhu. Pamarentah Cina ngusahakake praktik iki. Taun 1839, punggawa Cina ing pamarentahane komisioner Dhuwur Cina ing Goungzhou, Lim Tse shu, nekani gudhang-gudhang Inggris banjur nyita lan mbakar 20.000 peti candhu.

Cathetan sikil 

Perang
Sajarah
Iwak prasajarah ya iku jinis iwak sing urip nalika jaman prasajarah. Istilah iwak prasajarah ngrujuk marang sekabehing jinisi iwak sing mung bisa dimangerteni saka cathetan fosil kang tinemu. Sakabehing fosil mau ya iku vertebrata sing paling kawitan dikenal, lan kalebu iwak kawitan lan cures sing urip saka jaman Kambrium marang Tersier. Studi ngenani babagan iwak prasajarah iki sinebut Paleoichthyologi (waca:Paleoistyologi). Wentuk iwak sing urip nganti jaman saiki, kaya ta Coelacanth uga sinebut iwak prasajarah, utawa malah bisa sinebut minangka fosil uripé jinis kéwan prasajarah sing bisa urip nganti jaman saiki amarga saya angele kéwan iki ditemoni. Kalebu uga kanggo jinising iwak sing lagi baé cures.

Cathetan Singkat 
Iwak kang uga vertebrata sing muncul sepisanan, Ostracoderms, urip ing jaman Kambrium kira-kira 510 yuta taun kapungkur lan cures ing sacedhake jaman akir Devonian, kira-kira 337 yuta taun kapungkur. Iwak tanpa rahang Ostracoderm tinemu ing laladan bekas banyu tawa. Awake Ostracoderms katutup kanthi klambu kang mbalung utawa sisik lan dawane racaké kurang saka 30 cm (1 kaki). Iwak jinis Osracoderms dilebokake ing kelas agnatha.

Ketegori Iwak Prasajarah 
Pratélan iwak rasajarah sing wis cures:

Jawless fish 

Arandaspis
Astraspis
Boreaspis
Dartmuthia
Doryaspis
Drepanaspis
Errivaspis
Haikouichthys
Hemicyclaspis
Jamoytius
Myllokunmingia
Pikaia
Pharyngolepis
Promissum
Pteraspis
Thelodus
Tremataspis

Placoderms 

Bothriolepis
Coccosteus
Ctenurella
Dunkleosteus
Gemuendina
Groenlandaspis
Materpiscis
Palaeospondylus
Pterichthyodes

Iwak Acanthodians 

Acanthodes
Culmacanthus
Ischnacanthus
Cheiracanthus

Iwak Cartilaginous 

Aellopos
Carcharocles chubutensis
Carcharocles angustidens
Cladoselache
Cobelodus
Cretoxyrhina
Deltoptychius
Heliobatis
Helicoprion
Hybodus
Ischyodus
Carcharocles megalodon
Otodus obliquus
Scapanorhynchus
Sclerorhynchus
Spathobathis
Squalicorax
Stethacanthus
Tristychius
Xenacanthus

Iwak Basal ray-finned 

Aspidorhynchus
Canobius
Cheirolepis
Dapedium
Lepidotes
Moythomasia
Palaeoniscum
Perleidus
Platysomus
Pycnodus
Saurichthys
Semionotus

Iwak Modern ray-finned (Teleosts) 

Berycopsis
Enchodus
Eobothus
Gryouchus
Gyrosteus
Hypsidoris
Hypsocormus
Knightia
Leptolepis
Pholidophorus
Protobrama
Sphenocephalus
Thrissops

Iwak Lobe-finned 

 Chinlia
 Dipnorhynchus
 Dipterus
 Eusthenopteron
 Gogonasus
 Griphognathus
 Gyroptychius
 Holoptychius
 Macropoma
 Osteolepsis
 Strunius

Uga delengen 
 Jaman Prasajarah
 Paleontoogi Prasajarah

Cathetan suku 

Kéwan prasajarah
Kéwan purbakala
Kéwan urba
Guwa Thien Duong iku guwa kang gedhé dhéwé ing donya. Guwa iki ana ing Vietnam. Guwa iki duwé ukuran amba 150 mèter lan dhuwure 200 mèter. Guwa Thien Duong ana ing Taman Nasional Phong Nha-Ke Bang, Kabupatèn Bo Trach, Provinsi Quang Binh, Vietnam. Guwa iki dawane kurang luwih 31 km.

Guwa iki dijenengi Hang Thien Duong kang tegesé guwa kali lan paradis. Guwa iki di temokake déning Ho Khanh nalika taun 1995. Nanging ora ana wong kang tau lumebu ing guwa iki, amarga ukurane kang gedhé, kali kang gedhé, lan tekanan angin kang gedhé.

Ing guwa iki ana kadadéan kang dianggep aneh, ya iku suwara siulan kang keprungu saben dina.
Ana peneliti saka Inggris kang asalé saka British Cave Research Association nyoba neliti guwa iku. Sabubare diteliti banjur ketemu saka ngendi suwara siulan. Swara siulan iku saka angin ing kali ngisor lemah kang banyune ngalir banter, lan bisa gawé suara kaya siulan.

Guwa iki tinemu pisanan déning warga kang jenenge Hồ-Khanh nalika taun 1991. Dhèwèké wis tau mènèhi inpormasi yèn ana guwa iku, nanging ora ana kang wani lumebu ing guwa iku amarga wedi karo swara siulan iku mau.

Pranala njaba 
 Thien Duong Cave, Wikimapia

Cathetan sikil 

Guwa
Viètnam
Quang Binh
Dr.Angela Dorothea Merkel (IPA //) () ; inggih punika Kanselir Jerman (wiwit tanggal 22 November 2005). Merkel kapilih ing Bundestag (Parlemén Jerman) saking Mecklenburg-Vorpommern. Panjenenganipun naté dados pangarsanipun Uni Démokrtatik Kristen (CDU) wiwit taun 2000, lan ugi dados pangarsanipun Uni Sosial Kristen saking taun 2002 ngantos 2005.
Saking taun 2005 ngantos 2009 Merkel dados pangarsa satunggalipun koalisi ageng kaliyan Uni Sosial Kristen lan Parté Sosial Dhémokrat Jerman, ingkang dipundamel sasampunipun pemilu pamaréntah féderal tanggal 22 November 2005. Wonten ing pamilihan tanggal 27 September 2009, parténipun Merkel Uni Dhémokratik Kristen pikantuk swanten ingkang paling ageng. Salajengipun Merkel damel papréntahan koalisi kaliyan Uni Sosial Kristen lan Parté Dhémokratik Bébas. Merkel dipunlantik nalika tanggal 28 Oktober 2009.

Nalika taun 2007, Merkel ugi dados Présidhén Dhéwan Éropah lan mimpin G8. Panjenenganipun gadhah panyurung tumrap Prajanjén Lisbon lan Dhéklarasi Bérlin. Ing salebetipun nagari Jerman, kabijakanipun réformasi perawatan kaséhatan lan masalah babagan pambangunan énergi.

Merkel dados tiyang èstri kaping sepindhah ingkang dados Kanselir Jerman. Nalika taun 2007, panjenenganipun dados tiyang éstri kaping kalih ingkang dados tetunggulipun G8, sasampunipun Margaret Thatcher.

Tanggal 18 Dhésèmber 2013, panjenennganipun kapilih malih dados kanselir kanggé mangsa kalungguhan ingkang kaping tiga, lan satunggaling tiyang ingkang kanselir Jerman ngantos kaping tiga kalungguhan. Angela Merkel kapilih malih déning 462 anggota majelis parlemèn, Bundestag, kanthi 150 swanten ingkang boten nyarujuki lan sanga swanten abstain.

Cathetan suku

Pranala njawi 

Germany's Merkel begins new term

Artikel mawa basa krama
Kanselir Jerman
Lair 1954